Κλωντ Μπόουζ-Λίον, 14ος κόμης του Στράθμορ και Κίνγκχορν

Ο **Κλωντ-Τζορτζ Μπόουζ-Λίον**, αγγλ.: *Claude George Bowes-Lyon, 14th and 1st Earl of Strathmore and Kinghorne***,** γνωστός ως **Λόρδος Γκλάμις** από το 1865 έως το 1904 (14 Μαρτίου 1855 - 7 Νοεμβρίου 1944), ήταν 14ος (ως Σκώτος ευγενής) και 1ος (ως ευγενής του Ηνωμένου Βασιλείου) Κόμης του Στράθμορ και Κίνγκχορν, ΚΓ, ΚΤ, ΓΚΒΟ, ΤΔ . Ήταν Βρετανός ευγενής και γαιοκτήμονας, πατέρας της Βασίλισσας (μετέπειτα Βασιλομήτωρος) Ελισάβετ και πάππος της Βασίλισσας Ελισάβετ Β ́.

## Βιογραφία
Ο Κόμης γεννήθηκε στην πλατεία Λάουντς στο Λονδίνο, ως γιος του Κλωντ Μπόουζ-Λίον, 13ου Κόμη του Στράθμορ και Κίνγκχορν, και της Φράνσις Σμιθ, κόρης του Όσμπορν Σμιθ. Ο μικρότερος αδελφός του, Πάτρικ Μπόουζ-Λίον, έγινε παίκτης του τέννις, και κέρδισε το 1887 στο διπλό του Γουίμπλετον.

Μετά την εκπαίδευσή του στο Κολέγιο Ήτον, ο Κόμης έλαβε τη διοίκηση στη 2η Φρουρά Ιππέων το 1876 και υπηρέτησε για έξι χρόνια μέχρι το έτος μετά τον γάμο του. Ήταν ενεργό μέλος του Εφεδρικού Στρατού και υπηρέτησε ως τιμητικός συνταγματάρχης του 4ου/5ου τάγματος της Μαύρης Φρουράς.[1]
αριστερά|μικρογραφία|Πορτρέτο από τον Φίλιπ Ντε Λάσλο, 1931.
Όταν διαδέχθηκε τον πατέρα του στην κομητεία στις 16 Φεβρουαρίου 1904, κληρονόμησε μεγάλες ιδιοκτησίες στη Σκωτία και την Αγγλία, συμπεριλαμβανομένου του Κάστρου Γκλάμις, του Γουόλντεν Μπέρυ του Σαιντ Πωλ, του Γκίμπσαϊντ Χολ και του Κάστρου Στρέτλαμ στην κομητεία Ντάρχαμ, και του Γούλμερς Παρκ κοντά στο Χέρτφορντ. Έγινε Λόρδος Υποδιοικητής του Άνγκους, αξίωμα από το οποίο παραιτήθηκε όταν η κόρη του έγινε βασίλισσα. Ο Κόμης είχε μεγάλο ενδιαφέρον για τη δασική εκμετάλλευση, και ήταν ένας από τους πρώτους που καλλιεργούσε πεύκα-λάρικες από σπόρους στη Βρετανία. Οι εκτάσεις του είχαν μεγάλο αριθμό μικρών γεωργών, και είχε φήμη για την ασυνήθιστη καλοσύνη προς τους ενοικιαστές του. Οι σύγχρονοίί του τον περιέγραφαν ως έναν άνετο άνθρωπο, που συχνά τον έβλεπαν με "μία παλαιά καμπαρντίνα δεμένη με ζώνη".  Εργαζόταν τη δική του γη, και απολάμβανε τη σωματική εργασία στα εδάφη των ιδιοκτησιών του. Οι επισκέπτες συχνά τον παρανοούσαν ως έναν κοινό εργάτη.  Έκανε το δικό του κακάο για πρωινό, και πάντα είχε μία κανάτα με νερό στο δείπνο, για να μπορεί να αραιώσει το κρασί που θα έπινε. 

Παρά τις επιφυλάξεις τού Κόμη σχετικά με τη βασιλική οικογένεια,  τον Απρίλιο του 1923 η μικρότερη κόρη του, η Ελισάβετ, παντρεύτηκε τον τότε πρίγκιπα Αλβέρτο δούκα της Υόρκης, τον δεύτερο γιο του βασιλιά Γεωργίου Ε ́ και της Βασίλισσας Μαρίας. Ο Λόρδος Στράθμορ έγινε Ιππότης με τον Μεγαλόσταυρο του Βασιλικού Βικτωριανού Τάγματος για να σηματοδοτήσει τον γάμο. Η εγγονή του, η πριγκίπισσα Ελισάβετ (μετέπειτα βασίλισσα Ελισάβετ Β ́), γεννήθηκε στο σπίτι του, στην Οδό Μπρούτον 17 στο Μέιφεαρ, τον Απρίλιο του 1926. Το 1928 έγινε Ιππότης της Ακάνθου. 

Το 1936 ο γαμπρός του έγινε βασιλιάς, και πήρε το όνομα Γεώργιος ΣΤ΄. Ως πατέρας της νέας βασίλισσας, ο Κόμης έγινε Ιππότης της Περικνημίδος και 1ος Κόμης Στράθμορ και Κίνγκχορν ως ευγενής του Ηνωμένου Βασιλείου, στις Τιμές Στέψης του 1937 (ήταν ο 14ος Κόμης του Στράθμορ και Κίνγχορν, στους Σκώτους ευγενείς). Έτσι του επετράπη να καθίσει στην Βουλή των Λόρδων ως κόμης. Αυτό διότι τα μέλη των ευγενών της Σκωτίας δεν κάθονται αυτόματα στην Βουλή των Λόρδων: ο Κόμης προηγουμένως καθόταν μόνο ως βαρόνος, μέσω τού τίτλου τού βαρόνου τουύΜπόουζ που είχε δημιουργηθεί για τον πατέρα του. Στην στέψη της κόρης και τού γαμπρού του, ο Κόμης και η Κόμισσα κάθονταν στο βασιλικό θεωρείο με την Βασίλισσα Μαίρη και τις κοινές τους εγγονές, τις Πριγκίπισσες Ελισάβετ και Μαργαρίτα.

Αργότερα στη ζωή του, ο Κόμης έγινε εξαιρετικά κωφός. Ο Λόρδος του Στράθμορ απεβίωσε από βρογχίτιδα στις 7 Νοεμβρίου 1944, σε ηλικία 89 ετών, στο Κάστρο Γκλάμις. (Η Λαίδη Στράθμορ είχε αποβιώσει το 1938). Τον διαδέχτηκε ο γιος του, Πάτρικ Μπόουζ-Λόον, Λόρδος Γκλάμις.

## Οικογένεια
Νυμφεύτηκε την Σέσιλια Κάβεντις-Μπέντινκ στις 16 Ιουλίου 1881 στο Πήτερσαμ, Σάρρεϋ. Το ζεύγος είχε δέκα παιδιά. Ο Κόμης χαϊδεύοντας χώριζε το μουστάκι του με μια χαρακτηριστική, αλλά ευγενική χειρονομία, πριν τα φιλήσει:
* *Βάιολετ* Χάιασυνθ (1882–1893), απεβ. από διφθερίτιδα.
* ''Μαίρυ'' Φράνσες (1883–1961), παντρεύτηκε τον Σίντνεϋ Έλφινστον και απέκτησαν 5 παιδιά.
* Πάτρικ (1884–1949), νυμφεύτηκε τη Ντορθία Γκοντόλφιν-Όσμπορν και απέκτησαν 4 παιδιά.
* *Τζον* Χέρμπερτ (1886–1930), νυμφεύτηκε τη Φενέλλα Χέπμπορν-Στιούαρτ-Φορμπς-Τρεφιούσις και απέκτησαν 5 παιδιά.
* *Αλεξάντερ* Φράνσις (1887–1911), απεβ. 24 ετών.
* Φέργκους (1889–1915), νυμφεύτηκε την Κρίστιαν Ντώσον-Ντέιμερ και απέκτησαν 1 παιδί.
* ''Ρόουζ'' Κόνστανς (1890–1967), παντρεύτηκε τον Ουίλλιαμ Λέβεσον-Γκάουερ και απέκτησαν 2 παιδιά.
* *Μάικλ* Κλωντ (1893–1953), νυμφεύτηκε την Ελίζαμπεθ Μάργκαρετ Κέιτορ και απέκτησαν 4 παιδιά.
* ''Ελίζαμπεθ'' Άντζελα Μαργκερίτ (1900–2002), παντρεύτηκε τον Γεώργιο, Δούκα της Υόρκης, μετέπειτα Γεώργιο ΣΤ΄ του Ηνωμένου Βασιλείου κσι σπέκτησαν 2 παιδιά.
* Ντέηβιντ (1902–1961), νυμφεύτηκε την Ρέητσελ Κλέυ και απέκτησαν 2 παιδιά.

## Σημειώσεις

## Σημείωση

## Αναφορές
* Forbes, Grania, *My Darling Buffy: The Early Life of The Queen Mother* (Headline Book Publishing, 1999) 
* Vickers, Hugo, *Elizabeth: The Queen Mother* (Arrow Books/Random House, 2006) 

## Εξωτερικοί σύνδεσμοι
* 
* Πορτρέτα του Κλόουντ Μποουζ-Λιον, 14ου Κόμη του Στράθμορ και του ΚίνγκχορνΣτοΕθνική Γκαλερί Πωρτρέτων, Λονδίνο

Κατηγορία:Τάγμα της Περικνημίδας